آمریکا بیرلشمیش دؤولتلری آمریکا باشقانی دونالد ترامپ، اسکی باشقان باراک اوباما دؤورون‌ده آمریکا بیرلشمیش دؤولتلرینین سوریه‌دکی کوردلرله دئییل، پ‌کاکا ایله امکداشلیغا دایر بیر یازینی، تویتر حسابین‌دان پایلاشدی.
ترامپ، تویتر حسابین‌دا، هودسون انستیتوسو اورتا دوغو متخصصلرین‌دن مایکل دوریانین آمریکا بیرلشمیش دؤولتلرینین سوریه قرارینا دستک وئره‌ن پایلاشیملارینا یئر وئردی.
پرزیدنت ترامپ، دوریانین "اوباما دؤورون‌ده کوردلرله دئییل، متفیقیمیز تورکییه جمهوریتی‌نین جان دوشمنی اولان پ‌کاکا ایله ایش توتدوق. بو سیاستله تورک-پ‌کاکا ساواشینی توخوملارینی اکیر، عینی زامان‌دا تورکییه‌نی روسیا‌نین قوللارینا آتیردیق" پایلاشماینی ریتوییتلهدی.
ترامپ، دوریانین ژانویه ۲۰۱۸ده واشنگتندا قاتیلدیغی بیر پانئل‌ده، آنادولو آژانسینین چکدیگی ویدئونو قوللاناراق، سوریه‌نین قوزئیینده گؤردوکلرینیزه تعجب ائدیر می سینیز؟ من ائتمیرم. ژانویه ۲۰۱۸ده اوبامانین بیزی تورکییه‌یه دایر قویدوغو ایکیلمی آچیقلامیشدیم" پایلاشماسینا دا صحیفه‌سین‌ده یئر وئردی.
سؤز قونوسو پایلاشیملار، قیسا مدت‌ده مینلرجه بگه‌نی و ریتوییت آلدی.
